text: [{"text_idx": "#000003", "text": "Yaman keessatti makiinaa barattootaa irratti haleellaa raawwatameen namni heddu dhume."}, {"text_idx": "#000004", "text": "Waraanni Sa\u2019udii fi Emireetiin hoogganamu kan garee Huusii waliin Yaman keessatti wal waraanaa jiru, haleellaa guyyaa arraa makiinaa barattoota Qur\u2019aanaa fe\u2019ee deemu irratti raawwatameef qeeqamutti jira."}, {"text_idx": "#000005", "text": "Hogganaa waajjira Fayyaa Yaman naannoo Sadaa kan tahe Ghani Nayeb; haleellaa Kanaan yoo xiqqaate namni 43 ajjeefamuufi, namni 61 ammoo miidhaa hamaa miidhamuu Rooyitarsiif hime."}, {"text_idx": "#000006", "text": "Itti gaafatamaa Waldaa Baatii Diimaa addunyaa damee Yaman kan tahe Johannew Bruwer; \u201cLakkofsi barattoota ajjeefamaniifi miidhamanii dabaluu mala. Ijoolleen haleellaan irratti raawwatame hundi waggaa 10 gadi\u201djechuun Twitter isaa irratti ibse."}, {"text_idx": "#000007", "text": "Gabaasaaleen akka Mul\u2019isanitti haleellaan kun guyyaa Khamisaa, gabaa magaalaa Dahyaan cinatti kan raawwatame yoo ta\u2019u, magaalaan tun Kutaa bulchiinsa Saadaa kan harka Huusii jala jirtu keessatti argamti."}, {"text_idx": "#000008", "text": "TV\u2019n warra Huusii leellisu kan Al Maasiraah jedhamu, Konkolaataan haleellaan irratti raawwatame, ijoollee Qur\u2019aana qara\u2019uuf deemtu kan fe\u2019e ta\u2019uu beeksise. Haa ta\u2019u malee maddoonni biraa dhimma kana qulqulleeffachuu fi mirkaneessuu hin dandeenye."}]